Sigmundur Davíð Gunnlaugsson forsætisráðherra er mótfallinn því að Landsbankinn reisi nýjar höfuðstöðvar á lóð sem bankinn á við Hörpu . Sigmundur segir að ríkisbankinn ætti að vera leiðandi í því að bæta kjör viðskiptavina sinna . Þetta kom fram í viðtali við Sigmund í kvöldfréttum RÚV . Sigmundur sagði í fyrsta lagi að hann gerði athugasemd við skipulagsmálin , gert sé ráð fyrir allt of miklu byggingarmagni á milli Hörpu og gamla bæjarins . Þá gagnrýnir hann forgangsröðun ríkisbankans sem hann telur að ætti að vera leiðandi í því að bæta kjör viðskiptavina . „ Og í þriðja lagi þá finnst mér það undarlegt ef banki sem er í almannaeigu , ætlar að fara gegn því sem virðist vera augljós vilji eigendanna - almennings og fulltrúa hans . “ Auglýsing Hann segir marga aðra staði eða jafnvel tilbúin hús geta gegnt hlutverki höfuðstöðva bankans . „ Menn hafa til að mynda nefnt tollhúsið sem ég held að gæti nýst bankanum mjög vel . “ Sigmundur tekur þannig undir fleiri gagnrýnisraddir , en meðal þeirra sem hafa gagnrýnt áform Landsbankans eru samflokksmenn Sigmundar , þau Vigdís Hauksdóttir og Frosti Sigurjónsson , og Elín Hirst og Guðlaugur Þór Þórðarson , þingmenn Sjálfstæðisflokksins . Þá hefur bæjarráð Vestmannaeyja kallað eftir hluthafafundi til að ræða málið og bæjarstjórinn í Kópavogi hefur boðið fram húsnæði í bænum . Stjórnendur bankans segja hins vegar að bankinn sé miðborgarfyrirtæki og að með nýjum höfuðstöðvum geti bankinn sparað 700 milljónir á ári og borgað upp framkvæmdina á tíu árum . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .